वहीं यूनाइटेड ओबीसी फ़ोरम के ही एक अन्य साथी अभिषेक सौरभ ने कहा कि हम हर तरह की जातिगत-साम्प्रदायिक हिंसा के खिलाफ एकजुट हैं। जो भी हमारे साम्प्रदायिक-सौहार्द और मानवीय एकता के सामाजिक ताने-बाने के खिलाफ है, हम उसके सख़्त ख़िलाफ़ हैं। मानवता को शर्मसार करने वाली इन असामाजिक, असंवैधानिक और नफ़रत फैलाने वाली साम्प्रदायिक दुःशक्तियों को हम सब जब तक नेस्तनाबूद नहीं कर देते, तब तक एक गंभीर संकट हमारे सामाजिक-एकता पर, हमारी मनुष्यता पर और हमारे लोकतंत्र पर मंडराता रहेगा।